เหตุเพลิงไหม้เมาน์เทน บี

เหตุเพลิงไหม้เมาน์เทน บี () สถานบันเทิงที่ตั้งอยู่บนถนนสุขุมวิท ตำบลพลูตาหลวง อำเภอสัตหีบ จังหวัดชลบุรี เกิดขึ้นเมื่อเวลา 01:00 น. ของวันที่ 5 สิงหาคม พ.ศ. 2565 เป็นผลให้มีผู้เสียชีวิตรวม 24 ราย
ในจำนวนนี้เสียชีวิตทันที 13 ราย และเสียชีวิตในโรงพยาบาลอีก 11 ราย และบาดเจ็บราว 50 ราย โดยผู้บาดเจ็บที่ถูกส่งตัวไปรักษาที่โรงพยาบาลสมเด็จพระนางเจ้าสิริกิติ์รวม 27 คน และโรงพยาบาลวัดญาณสังวราราม 2 คน ทั้งคู่มีอาการบาดเจ็บเล็กน้อย และโรงพยาบาลสัตหีบ กม.10 รวม 9 คน เหตุการณ์นี้ถือเป็นภัยพิบัติครั้งร้ายแรงเป็นครั้งแรกของอำเภอสัตหีบ

 ภูมิหลัง 
เมาน์เทน บี เป็นสถานบันเทิงที่ตั้งอยู่ริมถนนสายสุขุมวิท บางนา-ตราด หมู่ที่ 7 ตำบลพลูตาหลวง อำเภอสัตหีบ จังหวัดชลบุรี เพิ่งเปิดใหม่เพียงเดือนเศษก่อนเกิดเหตุ#ไฟไหม้ผับชลบุรี เมาน์เทน บี เสียชีวิต 21 ราย บาดเจ็บหลายสิบ อัปเดต ! ประชาชาติธุรกิจ สืบค้นเมื่อ 27 สิงหาคม 2565 นายพงศ์ศิริ ปั้นประสงค์ หรือเสี่ยบีเป็นเจ้าของ โดยขออนุญาตก่อสร้างอาคารเพื่อประกอบกิจการร้านอาหารและจำหน่ายสุราพบ "ผับไฟไหม้ชลบุรี" ไม่ขออนุญาตดัดแปลง-เปิดเกินเวลา | Thai PBS News ข่าวไทยพีบีเอส ต่อมาได้มีการต่อเติมเป็นอาคารที่มีทางเข้า 2 ชั้น และเข้าด้านข้างและด้านหลังเปิดภาพจำลอง Mountain B ทางเข้า-ออก อุปสรรคหนีไฟ | Thai PBS News ข่าวไทยพีบีเอส

เมื่อวันที่ 13 มิถุนายน 2565 เมาท์เทน บี ได้ยื่นคำขออนุญาตเปิดสถานบริการการแพร่ระบาดโรคโควิด – 19 โดยระบุถึงความประสงค์ขออนุญาต เปิดสถานบริการหรือสถานประกอบการที่มีลักษณะคล้ายสถานบริการ สถานบันเทิง ผับ บาร์ คาราโอเกะ หรือ สถานที่อื่นที่มีลักษณะคล้ายกัน โดยชื่อสถานบริการตามใบอนุญาต ชื่อ “MOUNTAIN B”  แต่ไม่ได้รับอนุญาต เพราะอยู่ในเขตโซนนิ่งมูลนิธิเพื่อผู้บริโภค | บทเรียน จาก SANTIKA PUB ถึง Mountain B “ หนังฉายซ้ำโศกนาฏรรม” และเคยมีประวัติถูกร้องเรียน เสียงดังรบกวนชาวบ้าน แถม เปิดเกินเวลาจน ตำรวจภูธรพลูตาหลวง พร้อมด้วย ปลัดอำเภอสัตหีบ เข้าตรวจค้นและจับกุม เมื่อ 16 กรกฏาคม 2565

 วันเกิดเหตุ 
คืนที่เกิดเหตุมีการแสดงโดย DJ ONE & DJ Tiger และวงดนตรี "แต๊วแหน่ว" ซึ่งเป็นที่นิยมในพื้นที่ และขณะเกิดเหตุเป็นช่วงที่สถานบันเทิงใกล้ปิดทำการ บางแหล่งระบุว่าขณะนั้นมีผู้เข้าใช้บริการประมาณ 50 คน จนถึง 100 คน สถานีวิทยุ จส.100 รายงานอ้างหัวหน้ามูลนิธิสว่างโรจนะธรรมสถาน สัตหีบ ซึ่งรับแจ้งจากผู้ที่อยู่ในเหตุการณ์ระบุว่าก่อนเกิดเพลิงไหม้พบว่ามีประกายไฟบนฝ้าเพดาน หลังจากนั้นไม่เกิน 5 นาทีได้ยินเสียงระเบิดและไฟลุกไหม้อย่างรวดเร็ว ต้นเพลิงเริ่มไหม้บริเวณหลังคาและลุกลามอย่างรวดเร็วไปทั่วบริเวณ เนื่องจากตัวหลังคามีการบุโฟมลมดูดซับเสียง วัตถุติดไฟได้ง่าย ประกอบกับช่องระบายลมมีเพียงจุดเดียวคือประตูหน้า ทั้งหมดส่งผลให้เพลิงไหม้อย่างหนักและรุนแรง

จากคลิปเหตุการณ์ที่เผยให้เห็นวินาทีเปลวไฟพวยพุ่งขึ้นบนหลังคา แต่ขณะที่นักท่องเที่ยววิ่งหนีออกมาทางประตู หากสังเกตที่ประตูคล้ายกับมีแรงดันออกมา จากนั้นได้ยินเสียงคล้ายระเบิด ก่อนจะเกิดเป็นเปลวเพลิง มีคนจำนวนหนึ่งวิ่งหนีออกมาทั้ง ๆ ที่มีไฟติดตามร่างกาย ซึ่งอาจเกิดจากปรากฏการณ์ Backdraft รู้จักปรากฏการณ์ Backdraft ไฟไหม้ผับชลบุรี | Thai PBS News ข่าวไทยพีบีเอส 

สำหรับทางเข้าออกมีประตูทางเข้าออกสำหรับนักเที่ยวเพียงทางเดียว คือทางเข้าออกทางด้านตรงข้ามกับเวที ไม่ชัดเจนว่ามีป้ายไฟที่ระบุว่าเป็นทางออกหรือไม่ ส่วนฝั่งขวามีประตูทางออกที่อยู่ติดกับจุดแคชเชียร์อีกทางหนึ่ง แต่เป็นประตูสำหรับส่งของ รับส่งน้ำแข็งและเครื่องดื่ม ซึ่งปกติไม่ได้เปิดให้เดินเข้าออกได้ ส่วนด้านหลังเวที แม้จะมีทางออกอีกทางหนึ่ง แต่จากข้อมูลทราบว่า เป็นประตูสำหรับใหันักดนตรีเคลื่อนย้ายเครื่องดนตรี และไม่ได้เปิดตลอด เป็นประตูที่ถูกล็อกไว้หมายความว่า ทางเข้าออกของนักเที่ยวที่มีจำนวนหลายร้อยคน มีเพียงช่องทางเดียวเท่านั้น

 ผู้เสียชีวิต 
ผู้เสียชีวิต 13 รายพบเสียชีวิตบริเวณหน้าประตู 4 คน ในห้องน้ำชาย 3 คน หลังบูทดีเจ 1 คน ในแคชเชียร์ 2 คน หน้าแคชเชียร์ 3 คน ทั้งหมดถูกไฟคลอกร่างไหม้เกรียมทั้งตัว ในบรรดาผู้เสียชีวิตคือฉัตรชัย (อิ่ม) ชื่นค้า นักร้องชาย ซึ่งมีผู้มาแสดงความเสียใจเป็นจำนวนมาก 

เหตุการณ์นี้มีผู้เสียชีวิตอายุน้อยกว่า 20 ปีถึง 4 ราย แบ่งเป็น อายุ 17 ปีสองราย อายุ 18 ปี และอายุ 19 ปี อย่างละหนึ่งราย ซึ่งต่อมาญาติของผู้เสียชีวิตวัย 17 ปี ได้ตั้งคำถามต่อเจ้าของสถานบันเทิงว่าทำไมจึงมีการอนุญาตให้เด็กเข้าไปภายในสถานบันเทิงได้ ในเหตุการณ์นี้มีทหารบาดเจ็บสาหัส 7 รายได้แก่ นาวาโทตังเมล์ พิริยะวงศ์ ร้อยเอกพันทิพ ภาคแก้ว ร้อยโทเศรษฐศักดิ์ จันทรา จ่าเอกธนวินท์ อวยเจริญ จ่าเอกธัญพิสิษฐ์ กันเกตุ จ่าโทพงศธร พลายละหาร ต่อมาเวลา 14:30 น. มีผู้เสียชีวิตที่โรงพยาบาลสมเด็จพระนางเจ้าสิริกิติ์เป็นรายที่ 14
ตอนค่ำสำนักงานประชาสัมพันธ์ จังหวัดชลบุรี เปิดเผยว่ามีผู้ได้รับบาดเจ็บใส่เครื่องช่วยหายใจ 21 ราย และ ได้มีการย้ายผู้เสียชีวิตในที่เกิดเหตุจำนวน 13 ศพ ไปที่สถาบันนิติเวชวิทยา สำนักงานตำรวจแห่งชาติ หลังจากนั้นผู้บาดเจ็บได้เสียชีวิตเพิ่มอีก ทำให้มียอดผู้เสียชีวิตจากเหตุการณ์นี้ ทั้งสิ้น 26 ราย

วันต่อมา (6 สิงหาคม 2565) มีผู้เสียชีวิตเพิ่มที่โรงพยาบาลระยอง เป็นรายที่ 15หนุ่มนัดเพื่อนฉลองวันเกิดเสียชีวิตแล้ว เซ่นผับมรณะ 15 ศพ วันที่ 10 สิงหาคม พลทหารสังกัดเรือหลวงนเรศวร เสียชีวิตเป็นรายที่ 16 วันที่ 11 สิงหาคม นาวาโทสังกัดกองบินทหารเรือ เสียชีวิตเป็นรายที่ 17 ในวันที่ 12 สิงหาคม นักศึกษาเพศหญิงอายุ 17 ปี เสียชีวิตเป็นรายที่ 18 ในวันที่ 15 สิงหาคม มีผู้เสียชีวิตเพิ่มอีกหนึ่งรายที่โรงพยาบาลชลบุรี ในวันที่ 19 สิงหาคม นาย ปพน (ธรรณธร) บวรสุวรรณ อายุ 50 ปี เสียชีวิตนับเป็นผู้เสียชีวิตที่อายุมากที่สุดตายเพิ่มอีก 1 ชายวัย 50 ปี เหยื่อไฟไหม้ผับ Mountain B เสียชีวิตรายที่ 20 ในวันที่ 2 กันยายน มีผู้เสียชีวิตเป็นทหารเรือยศเรือโท วัย 27 ปี เสียชีวิตที่โรงพยาบาลระยอง วันที่ 3 ตุลาคม 2565 จ่าเอกภัทรกฤษณ์ สุวรรณฉิม สังกัดเรือหลวงจักรีนฤเบศร เสียชีวิตเป็นรายที่ 24 ที่โรงพยาบาลสมเด็จพระปิ่นเกล้า 

รายที่ 25 และ 26 เสียชีวิตในวันที่ 16 ตุลาคม และ 27 ตุลาคม พ.ศ. 2565 ตามลำดับ 

 รายชื่อผู้เสียชีวิต 
+ลำดับที่ชื่อ-สกุลอายุ (ปี)วันที่เสียชีวิตเสียชีวิตที่หมายเหตุ1นายวรากุล จำรัส325 สิงหาคม พ.ศ. 2565เมาน์เทน บี
(ที่เกิดเหตุ)2นายสมรัฐ หินเธาร์315 สิงหาคม พ.ศ. 2565เมาน์เทน บี
(ที่เกิดเหตุ)3นายกรวิทย์ เม็งคำมี175 สิงหาคม พ.ศ. 2565เมาน์เทน บี
(ที่เกิดเหตุ)4นายสุรกานต์ เรืองฤทธิ์355 สิงหาคม พ.ศ. 2565เมาน์เทน บี
(ที่เกิดเหตุ)5นางสาวณัฐธิดา ม่วงธิมา285 สิงหาคม พ.ศ. 2565เมาน์เทน บี
(ที่เกิดเหตุ)6นายเจษฏาพร ปิ่นอนงค์205 สิงหาคม พ.ศ. 2565เมาน์เทน บี
(ที่เกิดเหตุ)7นายวิริยะ แต่งสง่า315 สิงหาคม พ.ศ. 2565เมาน์เทน บี
(ที่เกิดเหตุ)8นางสาวพรหมพร พูลสวัสดิ์185 สิงหาคม พ.ศ. 2565เมาน์เทน บี
(ที่เกิดเหตุ)9นางสาววาทินี หุยทุมาล195 สิงหาคม พ.ศ. 2565เมาน์เทน บี
(ที่เกิดเหตุ)10นายรังสิมันต์ วนิชโรจนาการ305 สิงหาคม พ.ศ. 2565เมาน์เทน บี
(ที่เกิดเหตุ)11นายฉัตรชัย ชื่นค้า305 สิงหาคม พ.ศ. 2565เมาน์เทน บี
(ที่เกิดเหตุ)12นายณัฐกร มีชำนาญ495 สิงหาคม พ.ศ. 2565เมาน์เทน บี
(ที่เกิดเหตุ)13นางสาวสวิตตา จันทา395 สิงหาคม พ.ศ. 2565เมาน์เทน บี
(ที่เกิดเหตุ)14นายสุเทพ มงคลแก้ว335 สิงหาคม พ.ศ. 2565โรงพยาบาลสมเด็จพระนางเจ้าสิริกิติ์ กรมแพทย์ทหารเรือ15นายธนกฤต นีน้อย366 สิงหาคม พ.ศ. 2565โรงพยาบาลระยอง16นายสิทธิชัย อุ้ยเลิศ2310 สิงหาคม พ.ศ. 2565โรงพยาบาลชลบุรีเสียชีวิตเพิ่มอีก 1 คนที่ 16 ไฟไหม้ MOUNTAIN B | Thai PBS News ข่าวไทยพีบีเอส17น.ท.ผลิตเดช ชุ่มเงิน4011 สิงหาคม พ.ศ. 2565โรงพยาบาลศิริราชตายเพิ่มอีก 1 คนที่ 17 ไฟไหม้ MOUNTAIN B | Thai PBS News ข่าวไทยพีบีเอส18น.ส.ศิริวรรณ วงศ์สุข1712 สิงหาคม พ.ศ. 2565โรงพยาบาลธรรมศาสตร์เฉลิมพระเกียรติหญิงวัย 17 ปีเสียชีวิตเพิ่มอีก 1 คนเหตุไฟไหม้ MOUNTAIN B | Thai PBS News ข่าวไทยพีบีเอส19น.ส.อาทิตยา อินศิริ2315 สิงหาคม พ.ศ. 2565โรงพยาบาลชลบุรีไฟไหม้ผับชลบุรี : เสียงจากกู้ภัยที่เกือบเป็นเหยื่อ กับปัญหา "ผับผิดกฎหมาย" ที่ยังหลอกหลอนสังคมไทย - BBC News ไทย20นายปพน หรือแอ๊ต บวรสุวรรณ5019 สิงหาคม พ.ศ. 2565โรงพยาบาลชลบุรีดับเป็นรายที่ 20 หนุ่มใหญ่วัย 50 ปีเหยื่อ Mountain B ถูกไฟคลอกร่างรักษานาน 14 วัน21นายณภัทร ฟุ้งธรรมสาร2827 สิงหาคม พ.ศ. 2565โรงพยาบาลเลิดสิน22น.ส.ลัดดาวัลย์ เกษกร3028 สิงหาคม พ.ศ. 2565โรงพยาบาลชลบุรีเสียชีวิตคนที่ 22 ไฟไหม้ผับ MOUNTAIN B | Thai PBS News ข่าวไทยพีบีเอส23ร.ท.ภานุพงศ์ วงศ์ภัคไพบูลย์272 กันยายน พ.ศ. 2565โรงพยาบาลระยองสูญเสีย "ร.ท." เสียชีวิตคนที่ 23 ไฟไหม้ MOUNTAIN B | Thai PBS News ข่าวไทยพีบีเอส24จ.อ.ภัทรกฤษณ์ สุวรรณฉิม233 ตุลาคม พ.ศ. 2565โรงพยาบาลสมเด็จพระปิ่นเกล้าเสียชีวิตคนที่ 24 เหตุไฟไหม้ผับ MOUNTAIN B | Thai PBS News ข่าวไทยพีบีเอส25น.ส.ปาริชาต ขวัญยืนยง2616 ตุลาคม พ.ศ. 2565โรงพยาบาลจุฬาลงกรณ์สภากาชาดไทย เสียชีวิตเพิ่มอีก 1 เซ่นผับ Mountain B เป็นคนที่ 25 | Thai PBS News ข่าวไทยพีบีเอส26ร.ท.เศรษฐศักดิ์ จันทรา2627 ตุลาคม พ.ศ. 2565โรงพยาบาลศิริราชเดิมรักษาตัวที่โรงพยาบาลสมเด็จพระนางเจ้าสิริกิติ์ กรมแพทย์ทหารเรือ ก่อนส่งต่อมารักษาที่โรงพยาบาลศิริราช

 พิธีฌาปนกิจศพ 
ผู้เสียชีวิตทั้งหมด 24 รายแรก อายุตั้งแต่ 17 ปี ถึง 50 ปี เป็นทหารเรือ 8 ราย ยศจ่าเอก 4 ราย พันจ่าตรี 1 ราย พลทหาร 1 ราย นาวาโท 1 ราย เรือโท 1 ราย สังกัดหน่วยบัญชาการนาวิกโยธิน 1 นาย หน่วยบัญชาการต่อสู้อากาศยานและรักษาฝั่ง 2 นาย สังกัดเรือหลวงนเรศวร 1 นาย สังกัดเรือหลวงภูมิพลอดุลยเดช สังกัดกองการบินทหารเรือ 1 นาย สังกัดเรือหลวงจักรีนฤเบศร 1 นาย และบุตรทหารเรือ 2 ราย (บุตร นาวาโท บุญส่ง มงคลแก้ว และ เรือตรี ภูรี นีน้อย) หลานตาทหารเรือ 1 ราย (เรือโท สมนึก พุฒซ้อน) ญาติทหารเรือ 1 ราย (ลูกของพี่ชาย พลเรือตรี เบญจพร บวรสุวรรณ) จึงมีผู้บัญชาการจากหน่วยต่าง ๆ มาเป็นประธานในพิธีฌาปนกิจศพ อาทิ

วันที่ 7 สิงหาคม พลเรือตรีสรวุท ชวนะ ผู้บัญชาการหน่วยบัญชาการต่อสู้อากาศยานและรักษาฝั่ง เป็นประธานในพิธีฌาปนกิจศพ จ่าเอกวรากุล จำรัส ที่วัดภูเพียง อำเภอภูเพียง จังหวัดน่าน

วันที่ 10 สิงหาคม พลเรือตรีบัณฑิต วงษ์ทองดี มาเป็นประธานในพิธีพิธีฌาปนกิจศพ พันจ่าตรีรังสิมันต์ วนิชโรจนการ์ด โดยมีเผาแล้วร่าง จ่าวิน มือคีย์บอร์ดเมาท์เทนบีผับ นักดนตรีร่วมร้องเพลงอำลาสู่สรวงสววรค์

ในวันที่ 14 สิงหาคม พลเรือตรี ไพศาล วงค์เมฆ ผู้บัญชาการกองเรือฟริเกตที่ 2 เป็นประธานในพิธีฌาปนกิจศพ พลทหารสิทธิชัย อุ้ยเลิศ สังกัด เรือหลวงนเรศวร ณ วัดอัมพวัน อำเภอแวงน้อย จังหวัดขอนแก่น วันเดียวกันนาย ยศวัฒน์ ภูวรัตน์เลิศคุณ นายกเทศมนตรีตำบลเกล็ดแก้ว เป็นประธานในพิธีฌาปนกิจศพนายธนกฤต นีน้อย ที่ศาลาประชาคม หมู่ 7 ตำบลบางเสร่ อำเภอสัตหีบเผาแล้ว หนุ่มวัย 36 เจ้าของงานวันเกิด นัดฉลอง ‘เมาน์เท่น บี’ ถูกไฟคลอกเสียชีวิต

ในวันที่ 18 สิงหาคม พลเรือเอกสมประสงค์ นิลสมัย ผู้บัญชาการทหารเรือ เป็นประธานในพิธีพระราชทานเพลิงศพ นาวาโทผลิตเดช ชุ่มเงินพลเรือเอก สมประสงค์ นิลสมัย ผู้บัญชาการทหารเรือ เป็นประธานในพิธีพระราชทานเพลิงศพ

วันที่ 6 กันยายน พลเรือเอกสุวิน แจ้งยอดสุข ผู้บัญชาการกองเรือยุทธการ ได้เดินทางมาเป็นประธานในพิธีพระราชทานเพลิงศพ เรือโทภานุพงศ์ วงศ์ภัคไพบูลย์ ที่ณาปนกิจกองทัพเรือ อำเภอสัตหีบ 

 ผลสืบเนื่อง 
หลังเกิดเหตุ ในเช้าวันเดียวกัน พล.ต.ต.อรรถสิทธิ์ กิจจาหาญ ผู้บังคับการตำรวจภูธรจังหวัดชลบุรี (ผบก.ภ.จว.ชลบุรี) มีคำสั่งให้ข้าราชการตำรวจสถานีตำรวจภูธรพลูตาหลวงซึ่งเป็นสถานีตำรวจที่ดูแลพื้นที่เกิดเหตุ ประกอบด้วย พ.ต.อ. วุฒิพงษ์ สมใจ ผู้กำกับการสถานีตำรวจภูธรพลูตาหลวง พ.ต.ท.สมศักดิ์ รู้ยิ่ง รองผู้กำกับการป้องกันปราบปราม สถานีตำรวจภูธรพลูตาหลวง พ.ต.ท.ต่อวงศ์ ศักดิ์กุลวงศ์ รองผู้กำกับการสืบสวน สถานีตำรวจภูธรพลูตาหลวง พ.ต.ต.สมญา ชูสุขพลเยี่ยม สารวัตรป้องกันปราบปราม สถานีตำรวจภูธรพลูตาหลวง พ.ต.ต. ยุทธนา สงกระสันต์ สารวัตรสืบสวน สถานีตำรวจภูธรพลูตาหลวง (5 เสือ สภ.พลูตาหลวง) ไปปฏิบัติราชการที่ศูนย์ปฏิบัติการ ตำรวจภูธรจังหวัดชลบุรี โดยขาดจากการปฏิบัติหน้าที่ทางตำแหน่งเดิม และมีการแต่งตั้งตำรวจจากสถานีตำรวจอื่นรักษาราชการแทน เช่น พ.ต.อ.เอกภพ อินทวิวัฒน์ รองผู้บังคับการตำรวจภูธรจังหวัดชลบุรี รักษาราชการแทนผู้กำกับการสถานีตำรวจภูธรพลูตาหลวง พ.ต.ท.สมบูรณ์ กลืนกระโทก และ พ.ต.ท.มาโนช เพ็ชรประกอบ เป็นรองผู้กำกับการสถานีตำรวจภูธรพลูตาหลวงเด้ง5เสือสถานีตำรวจภูธร สั่งโยกย้าย-แต่งตั้ง 5 เสือ สภ.พลูตาหลวง เซ่นปม Mountain B ไฟไหม้ผับชลบุรี – THE STANDARD 

นอกจากนี้ ยังส่งผลให้กรมการปกครองออกคำสั่งให้ ว่าที่พันตรีชาติชาย ศรีโพธิ์อ่อน นายอำเภอสัตหีบ พ้นจากตำแหน่งโดยให้ช่วยราชการที่วิทยาลัยการปกครองส่งผลให้นายกัณฑ์พงษ์ สุวรรณปทุมเลิศ ปลัดอาวุโสอำเภอสัตหีบ รักษาราชการแทนนายอำเภอสัตหีบ"ไฟไหม้ผับชลบุรี" ยอดเสียชีวิต-บาดเจ็บล่าสุด ออกหนังสือเรียกเจ้าของร้าน 

นายณรงค์ บุญบรรเจิดศรี นายกเทศมนตรีเมืองสัตหีบ ตรวจสอบพบว่าอาคารดังกล่าวมีการขออนุญาตก่อสร้างอาคารถูกต้อง โดยมีใบในลักษณะเป็นร้านอาหารถูกต้อง อยู่ในพื้นที่ประมาณ 1 งานเศษ หลังเกิดเหตุ ได้มีคำสั่งปิดการใช้ พร้อมปิดกั้นบริเวณโดยรอบ เนื่องจากเป็นพื้นที่อันตรายจากอาคารอาจมีการทรุดตัวลงจากเพลิงไหม้

 การเปิดบริการใหม่ 
หลังเกิดเหตุผู้ว่าราชการจังหวัดชลบุรี หลังมีคำสั่งปิดผับเม้าส์เทน บี เป็นเวลา 5 ปี แต่ต่อมาพบว่ามีการเปิดบริการร้านเนเวอร์แลนด์ (NEVER LAND) ร้านอาหารและกำลังแสดงดนตรีและจำหน่ายสุรา บนพื้นที่ของเม้าส์เทน บี ตำรวจได้เชิญเจ้าของร้านไปที่ สภ.พลูตาหลวง เพื่อให้ไปแสดงเอกสารทั้งหมด https://www.thaipbs.or.th/news/content/321734 นายพงษ์ศิริ ปั้นประสงค์ เจ้าของเมาน์เทนบี โพสต์ข้อความที่มีใจความว่า ขณะนี้จำเป็นต้องทำมาหากิน และขอโอกาสให้เจ้าของกิจการใหม่ได้ทำมาหากิน ในขณะที่ด้านผู้ที่บาดเจ็บจากเหตุการณ์ไฟไหม้เมาน์เทน บี โพสต์เฟซบุ๊ก ระบุว่า เปิดร้านใหม่ก็อยากให้นำเงินมาเยียวยาผู้ได้รับผลกระทบในเหตุการณ์บ้าง

 ปฏิกิริยา 
ในโลกอินเทอร์เน็ตมีการชี้ให้เห็นว่าเหตุการณ์นี้มีความคล้ายคลึงมากกับเหตุเพลิงไหม้ซานติก้าผับในเขตวัฒนา กรุงเทพมหานคร เมื่อปี 2552 ซึ่งเป็นผลให้มีผู้เสียชีวิต 61 รายและบาดเจ็บมากกว่า 200 คน และนำไปสู่การถกเถียงและวิพากษ์วิจารณ์ถึงความหละหลวมในการควบคุมมาตรฐานความปลอดภัยของสถานบันเทิงที่ไม่ปรับปรุงขึ้นจากเหตุการณ์เมื่อ 13 ปีก่อน นอกจากนี้ยังมีบางส่วนเสนอว่ามีการฉ้อโกงและยัดเงินใต้โต๊ะกับเจ้าหน้าที่ท้องถิ่นเพื่อให้สถานบันเทิงคงเปิดอยู่ได้แม้จะทำผิดละเมิดกฎหมายเรื่องความปลอดภัย

 การสอบสวนอุบัติเหตุ 
เมื่อเวลา 10:00 น. ของวันที่เกิดเหตุ (5 สิงหาคม 2565) พลตำรวจโทสมพงษ์ ชิงดวง ผู้ช่วยผู้บัญชาการตำรวจแห่งชาติ เดินทางมายังพื้นที่เกิดเหตุ ในภายหลังมีการตรวจสอบพบว่าอาคารถูกดัดแปลงต่อเติมให้กลายเป็นอาคารปิดโดยผิดกฎหมาย ในขณะที่เจ้าของร้านรายงานแก่ตำรวจว่าในวันก่อนหน้าได้มีช่างไฟเข้ามาซ่อมแซมและเดินสายระบบไฟบนเพดาน กระนั้นไม่ทราบว่าเกี่ยวข้องกันหรือไม่ นอกจากนี้ยังตรวจสอบพบว่าผังอาคารประกอบด้วยทางเข้าออกรวมเพียงสามทาง คือทางเข้าออกหน้าร้านของลูกค้า ทางข้างและทางหลังร้านสำหรับพนักงาน ประตูทั้งสองสำหรับพนักงานนั้นใช้งานไม่ได้ขณะเกิดเหตุ โดยถูกใส่กุญแจและมีตู้กีดขวางไว้ตามลำดับ นอกจากนี้ยังมีรายงานว่าสถานบันเทิงเคยถูกร้องเรียนกรณีเสียงดังและเปิดเกินเวลากำหนดตามกฎหมายมาก่อน หลังเกิดเหตุการณ์ มีข่าวลือทั่วไปว่ามีตำรวจท้องถิ่นที่เกี่ยวข้องกับการดำเนินงานของร้าน และมีส่วนทำให้ร้านยังคงเปิดได้แม้กระทำการต่อเติมที่ผิดกฎหมาย 

 คำพิพากษา 
เมื่อวันที่ 19 มีนาคม พ.ศ. 2568 ศาลจังหวัดพัทยาว่าจำเลยทั้งสี่ ได้แก่ นายพงษ์ศิริ ปั้นประสงค์ (เสี่ยบี) นางอนงค์นารถ ปั้นประสงค์ (ภรรยาเสี่ยบี) นายสมยศ ปั้นประสงค์ (พ่อเสี่ยบี) และกับช่างไฟฟ้า กระทำการประมาทเป็นเหตุให้ผู้อื่นถึงแก่ความเสียชีวิต ก่อสร้างโดยไม่ได้รับการอนุญาต เปิดสถานบันเทิงโดยไม่ได้รับอนุญาตศาลตัดสินคดีไฟไหม้ผับ "เมาน์เท่น บี" พ่อเหยื่อเผยยังเจ็บ แต่ไม่มีใครอยากให้เกิด พิพากษาลงโทษจำเลยที่ 1 (เสี่ยบี) จำคุก 5 ปี 4 เดือน ปรับ 133,000 บาท จำเลยที่ 2 (ภรรยาเสี่ยบี) จำคุก 10 ปี 10 เดือน ปรับ 266,000 บาท จำเลยที่ 3 (เสี่ยยศ พ่อของเสี่ยบี) จำคุก 10 ปี 10 เดือน ปรับ 266,000 บาท และจำเลยที่ 4 (ช่างไฟฟ้า) จำคุก 5 ปี 1 เดือน ปรับ 125,000 บาท โดยศาลชั้นต้นไม่อนุญาตให้ประกันตัวศาลพัทยาจำคุก5ปี"เสี่ยบีเมาน์เทนบี"พร้อมพวกไม่ให้ประกันตัว

 ดูเพิ่ม 
 เหตุเพลิงไหม้ซานติก้าผับ

 อ้างอิง 

หมวดหมู่:ประเทศไทยในปี พ.ศ. 2565
หมวดหมู่:อำเภอสัตหีบ
หมวดหมู่:ภัยพิบัติในประเทศไทย
ม
หมวดหมู่:เหตุการณ์ในจังหวัดชลบุรี
หมวดหมู่:เหตุเพลิงไหม้สิ่งก่อสร้าง
หมวดหมู่:เหตุการณ์ในประเทศไทยในเดือนสิงหาคม พ.ศ. 2565